Euroopa Liidu Teataja L 304 , 16/12/1995 Lk 0052 - 0056



Komisjoni otsus, 6. detsember 1995, milles sätestatakse Jaapanist pärit kala- ja akvakultuuritoodete impordi eritingimused (EMPs kohaldatav tekst) (95/538/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 22. juuli 1991. aasta direktiivi 91/493/EMÜ, milles sätestatakse kalatoodete tootmise ja turustamise tervishoiunõuded, [1] viimati muudetud Austria, Soome ja Rootsi ühinemisaktiga, eriti selle artiklit 11, ning arvestades, et: komisjoni eksperdid on teinud Jaapanisse kontrollkülastuse, et kontrollida ühendusse saadetavate kalatoodete tootmis-, ladustamis- ja lähetustingimusi; kalatoodete tervishoiukontrolli ja järelevalvet käsitlevate Jaapani õigusaktide sätteid võib käsitada samaväärsetena direktiivi 91/493/EMÜ sätetega; Jaapani pädev asutus tervishoiu- ja sotsiaalhooldusministeeriumi veterinaar-sanitaartalitus on võimeline tõhusalt kontrollima kehtivate õigusaktide kohaldamist; direktiivi 91/493/EMÜ artikli 11 lõike 4 punktis a osutatud veterinaarsertifikaadi saamise kord peab hõlmama samuti näidissertifikaadi määratlust ning sertifikaadi koostamisel kasutatavat keelt (kasutatavaid keeli) ja sellele alla kirjutama volitatud isiku kvalifikatsiooni käsitlevaid miinimumnõudeid; direktiivi 91/493/EMÜ artikli 11 lõike 4 punkti b kohaselt tuleks kalatoodete pakenditele kinnitada tähis, kuhu on märgitud kolmanda riigi nimi ja päritoluettevõtte loanumber; direktiivi 91/493/EMÜ artikli 11 lõike 4 punkti c kohaselt tuleb koostada heakskiidetud ettevõtete loetelu; kõnealune loetelu tuleb koostada veterinaar-sanitaartalituse poolt komisjonile esitatud teabe põhjal; seepärast peab veterinaar-sanitaartalitus tagama direktiivi 91/493/EMÜ artikli 11 lõike 4 vastavate sätete järgimise; veterinaar-sanitaartalitus on andnud ametliku kinnituse direktiivi 91/493/EMÜ lisa V peatükis sätestatud eeskirjade järgimise ja kõnealuses direktiivis sätestatud ettevõtete heakskiitmist käsitlevate nõuetega samaväärsete nõuete täitmise kohta; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Tervishoiu- ja sotsiaalhooldusministeeriumi veterinaar-sanitaartalitus on Jaapani pädev asutus, mis kontrollib ja tõendab kalatoodete vastavust direktiivi 91/493/EMÜ nõuetele. Artikkel 2 Jaapanist pärit kala- ja akvakultuuritooted peavad vastama järgmistele tingimustele: 1) igale partiile peab olema lisatud nõuetekohaselt täidetud, allkirjastatud, kuupäevastatud ja ühel lehel esitatud veterinaarsertifikaadi nummerdatud originaal, mis vastab käesoleva otsuse A lisas esitatud näidisele; 2) tooted peavad olema pärit käesoleva otsuse B lisas loetletud heakskiidetud ettevõtetest; 3) välja arvatud pakendamata külmutatud kalatoodete puhul, mis on nähtud ette konservide tootmiseks, peab kõikidele pakenditele olema kustumatult märgitud sõna "Jaapan" ja päritoluettevõtte loanumber. Artikkel 3 1. Artikli 2 lõikes 1 nimetatud sertifikaat tuleb koostada vähemalt ühes selle liikmesriigi ametlikus keeles, kus toimub kontrollimine. 2. Sertifikaadil peab olema tervishoiu- ja sotsiaalhooldusministeeriumi veterinaar-sanitaartalituse esindaja nimi, ametinimetus ja allkiri ning kõnealuse asutuse ametlik tempel, mille värv peab erinema sertifikaadi muude kinnituste värvist. Artikkel 4 Käesolev otsus on adresseeritud liikmesriikidele. Brüssel, 6. detsember 1995 Komisjoni nimel komisjoni liige Franz Fischler [1] EÜT L 268, 24.9.1991, lk 15. -------------------------------------------------- A LISA +++++ TIFF +++++ +++++ TIFF +++++ -------------------------------------------------- B LISA ETTEVÕTETE LOETELU Loanumber | Ettevõte | Aadress | 0452001 | Kyokuyo Shokuhin Co., Ltd No 2 Plant | Shiogama-shi, Miyagi 985 | 0951001 | Taiyo Sea-Foods Co., Ltd | Utsunomiya-shi, Tochigi 321-32 | 2260001 | K.K. Takaei Okitsu Kojo | Shimizu-shi, Shizuoka 424-02 | 2831001 | Nippon Suisan Kaisha, Ltd Himeji General Plant | Himeji-shi, Hyogo 670 | 2866001 | Yamasa Kamaboko Co., Ltd Yumesaki No 2 Factory | Shikama-gun, Hyogo 671-21 | 3404001 | Osaki Suisan Co., Ltd | Hiroshima-shi, Hiroshima 733 | 3404002 CS | Kyowareizou Co., Ltd | Hiroshima-shi, Hiroshima 733 | 2801001 CS | Nippon Suisan Kaisha, Ltd Rokko Island Cold Store | Kobe-shi, Hyogo 658 | --------------------------------------------------